CELEX: 32005R2171
Language: hu
Date: 2005-12-23
Title: A Bizottság 2171/2005/EK rendelete ( 2005. december 23. ) egyes áruk Kombinált Nómenklatúra szerinti besorolásáról

29.12.2005   
            
            
               HU
            
            
               Az Európai Unió Hivatalos Lapja
            
            
               L 346/7
            
         
      A BIZOTTSÁG 2171/2005/EK RENDELETE
   
   (2005. december 23.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 23-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 1719/2005/EK bizottsági rendelettel (HL L 286., 2005.10.28., 1. o.). módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Árubesorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Folyadékkristályos (LCD) típusú színes monitor 38,1 cm (15″) képátmérővel és 34,5 (szélesség) × 35,3 (magasság) × 16,5 (mélység) cm teljes mérettel (képarány: 5:4):
                              
                                          —
                                       
                                       
                                          1 024 × 768 pixel maximális felbontással 75 Hz-en,
                                       
                                    
                                          —
                                       
                                       
                                          0,279 mm-es pixelmérettel.
                                       
                                    A termék mindössze egy 15 tűs mini D-sub interfésszel rendelkezik.
                              A terméket kizárólag a 8471. vámtarifaszám alá besorolt termékkel összekapcsolt működésre tervezték.
                           
                        
               
                  8471 60 80
               
               
                  A besorolást a Kombinált Nómenklatúra 1. és 6. általános értelmezési szabálya, a 84. árucsoporthoz tartozó megjegyzések 5.B. pontja, valamint a 8471, 8471 60 és a 8471 60 80 KN-kódok szövege határozza meg.
                  A termék nem sorolható be a 8531 vámtarifaszám alá, mert funkciója nem a jelzések vizuális megjelenítésére szolgál (lásd a HR Magyarázat 8531 vámtarifaszámhoz tartozó magyarázatának D. pontját).
                  A monitort arra tervezték, hogy egy automatikus adatfeldolgozó rendszer központi feldolgozó egységének jeleit fogadja.
                  A termék ezenkívül képes video- és hangjelek reprodukálására is. Azonban méretére és arra való tekintettel, hogy csak korlátozott mértékben képes jeleket fogadni az automatikus adatfeldolgozó gépen kívüli más forrásból kártyán keresztül, képfeldolgozási (video) tulajdonság nélkül, a termék úgy tekintendő, hogy kizárólag vagy elsősorban automatikus adatfeldolgozó rendszerekben való felhasználásra alkalmas.
               
            
                  
                              2.
                           
                           
                              Folyadékkristályos (LCD) típusú színes monitor 50,8 cm (20″) képátmérővel és 47,1 (szélesség) × 40,4 (magasság) × 17,4 (mélység) cm teljes mérettel (képarány: 16:10):
                              
                                          —
                                       
                                       
                                          100 dpi képernyő-pixel-sűrűséggel,
                                       
                                    
                                          —
                                       
                                       
                                          0,25 mm-es pixelmérettel,
                                       
                                    
                                          —
                                       
                                       
                                          1 680 × 1 050 pixel maximális felbontással,
                                       
                                    
                                          —
                                       
                                       
                                          120 MHz-es fix sávszélességgel
                                       
                                    A terméket bonyolult grafikák kidolgozására (CAD/CAM rendszerek), illetve videofilmek vágására (szerkesztésére) és készítésére tervezték.
                              A termék DVI interfésszel felszerelt, amely lehetővé teszi, hogy a termék egy videojelek feldolgozására alkalmas grafikuskártyán keresztül automatikus adatfeldolgozó géptől kapott jeleket jelenítsen meg (például videofilm vágása (szerkesztése) vagy készítése céljából).
                              A termék továbbá szövegek, több munkalapos táblázatok, bemutatók és hasonlók megjelenítésére is alkalmas.
                           
                        
               
                  8528 21 90
               
               
                  A besorolást a Kombinált Nómenklatúra 1. és 6. általános értelmezési szabálya, a 84. árucsoporthoz tartozó megjegyzések 5.B. és 5.E. pontja, valamint a 8528, 8528 21 és 8528 21 90 KN-kódok szövege határozza meg.
                  A 8471 60 alszám alá történő besorolás kizárt, mivel a monitort nem kizárólag, vagy elsősorban automatikus adatfeldolgozó rendszerekben használják (lásd a 84. árucsoporthoz tartozó megjegyzések 5.B. pontját.)
                  A termék nem sorolható be a 8531 vámtarifaszám alá, mert funkciója nem a jelzések vizuális megjelenítésére szolgál (lásd a HR Magyarázat 8531 vámtarifaszámhoz tartozó magyarázatának D. pontját).
                  A terméket arra tervezték, hogy videojeleket jelenítsen meg grafikák kidolgozása, videofilmek vágása (szerkesztése) és készítése során CAD/CAM vagy videofilm-szerkesztő rendszerben (lásd a 84. árucsoporthoz tartozó megjegyzések 5.E. pontját).
               
            
                  
                              3.
                           
                           
                              Folyadékkristályos (LCD) típusú színes monitor 54 cm (21″) képátmérővel és 46,7 (szélesség) × 39,1 (magasság) × 20 (mélység) cm teljes mérettel (képarány: 4:3):
                              
                                          —
                                       
                                       
                                          1 600 × 1 200 pixel maximális felbontással 60 Hz-en,
                                       
                                    
                                          —
                                       
                                       
                                          0,27 mm-es pixelmérettel.
                                       
                                    A termék a következő interfészekkel rendelkezik:
                              
                                          —
                                       
                                       
                                          15 tűs mini D-sub
                                       
                                    
                                          —
                                       
                                       
                                          DVI-D
                                       
                                    
                                          —
                                       
                                       
                                          DVI-I
                                       
                                    
                                          —
                                       
                                       
                                          audio ki- és bemenet.
                                       
                                    A termék különböző forrásokból, például zárt láncú televízió-rendszerből, DVD-lejátszóból, „camcorder” kamerából vagy automatikus adatfeldolgozó gépből érkező jelek megjelenítésére is alkalmas.
                           
                        
               
                  8528 21 90
               
               
                  A besorolást a Kombinált Nómenklatúra 1. és 6. általános értelmezési szabálya, a 84. árucsoporthoz tartozó megjegyzések 5. pontja, valamint a 8528, 8528 21 és 8528 21 90 KN-kódok szövege határozza meg.
                  A 8471 60 alszám alá történő besorolás kizárt, mivel a monitort nem kizárólag vagy elsősorban automatikus adatfeldolgozó rendszerekben használják (lásd a 84. árucsoporthoz tartozó megjegyzések 5. pontját), de különféle forrásokból származó jelek megjelenítésére alkalmas.
                  A termék nem sorolható be a 8531 vámtarifaszám alá, mert funkciója nem a jelzések vizuális megjelenítésére szolgál (lásd a HR Magyarázat 8531 vámtarifaszámhoz tartozó magyarázatának D. pontját).
               
            
                  
                              4.
                           
                           
                              Folyadékkristályos (LCD) típusú színes monitor 76 cm (30″) képátmérővel és 71 (szélesség) × 45 (magasság) × 11 (mélység) cm teljes mérettel (képarány: 15:9):
                              
                                          —
                                       
                                       
                                          1 024 × 768 pixel maximális felbontással,
                                       
                                    
                                          —
                                       
                                       
                                          0,50 mm-es pixelmérettel.
                                       
                                    A termék a következő interfészekkel rendelkezik:
                              
                                          —
                                       
                                       
                                          15 tűs mini DIN
                                       
                                    
                                          —
                                       
                                       
                                          BNC
                                       
                                    
                                          —
                                       
                                       
                                          4 tűs mini DIN
                                       
                                    
                                          —
                                       
                                       
                                          RS 232 C
                                       
                                    
                                          —
                                       
                                       
                                          DVI-D
                                       
                                    
                                          —
                                       
                                       
                                          sztereo és PC-audio.
                                       
                                    A termék különböző forrásokból, például zárt láncú televízió-rendszerből, DVD-lejátszóból, „camcorder” kamerából vagy automatikus adatfeldolgozó gépből érkező jelek megjelenítésére is alkalmas.
                           
                        
               
                  8528 21 90
               
               
                  A besorolást a Kombinált Nómenklatúra 1. és 6. általános értelmezési szabálya, a 84. árucsoporthoz tartozó megjegyzések 5. pontja, valamint a 8528, 8528 21 és 8528 21 90 KN-kódok szövege határozza meg.
                  A 8471 60 alszám alá történő besorolás kizárt, mivel a monitort nem kizárólag vagy elsősorban automatikus adatfeldolgozó rendszerekben használják (lásd a 84. árucsoporthoz tartozó megjegyzések 5. pontját), de különféle forrásokból származó jelek megjelenítésére alkalmas.
                  A termék nem sorolható be a 8531 vámtarifaszám alá, mert funkciója nem a jelzések vizuális megjelenítésére szolgál (lásd a HR Magyarázat 8531 vámtarifaszámhoz tartozó magyarázatának D. pontját).